 Ezikiel 28  Okwu Jehova wee ruo m ntị ọzọ, sị:Nwa nke mmadụ, gwa onye ndú Taya, sị, Nke a bụ ihe Ọkaakaa Onyenwe anyị Jehova kwuru:lee! ị maara ihe karịa Daniel. E nweghị ihe nzuzo karịrị gị.I jiriwo amamihe gị na nghọta gị kpata akụ, ị na-ebubatakwa ọlaedo na ọlaọcha nụlọ nkwakọba ihe gị.I jiriwo amamihe gị dị ukwuu na ngwá ahịa i rere mee ka akụ gị dị ukwuu, obi gị wee dị mpako nihi akụ gị.Ya mere, nke a bụ ihe Ọkaakaa Onyenwe anyị Jehova kwuru: Ebe i mere ka obi gị dị ka obi chi,nihi ya, lee, m ga-akpọtara gị ndị mba ọzọ, ndị na-achị mba dị iche iche naka ike, ha ga-amịpụtakwa mma agha ha ka ha bibie ịma mma nke amamihe gị, merụọkwa ịma mma gị nke na-egbu maramara.Ha ga-eme ka ị banye nolulu, ị ga-anwụkwa dị ka onye e gburu netiti oké osimiri.Ị ga-asịrịrị nihu onye na-egbu gị, Abụ m chi, mgbe ị nọ naka ndị na-emerụ gị, ọ bụ ezie na ị bụ mmadụ nkịtị, ị bụghị chi?Ọnwụ ndị a na-ebighị úgwù ka ị ga-anwụ naka ndị mba ọzọ, nihi na mụ onwe m ekwuwo ya, ka Ọkaakaa Onyenwe anyị Jehova kwuru.Okwu Jehova wee ruo m ntị ọzọ, sị:Nwa nke mmadụ, bụọ abụ iru uju banyere eze Taya, sị ya, Nke a bụ ihe Ọkaakaa Onyenwe anyị Jehova kwuru:Ọ bụ nIden, bụ ubi Chineke, ka ị nọrọ. Nkume niile dị oké ọnụ ahịa bụ uwe gị, ya bụ, rubi, topaz na jaspa; krisolaịt, ọnịks na jed; safaya, tọkwọiz na emerad; ebe a kwụnyere nkume ndị a nakwa oghere ndị ha dị na ha bụ ọlaedo. A kwadebere ha nụbọchị e kere gị.Ị bụ cherọb e tere mmanụ nke na-ekpuchite ihe, ọ bụ ọrụ m nyere gị. Ọ bụ nugwu nsọ Chineke ka ị nọrọ. Netiti nkume na-acha ọkụ ọkụ ka i jegharịrị.I zuru okè nụzọ gị malite nụbọchị e kere gị ruo mgbe a hụrụ ajọ omume nime gị.Nihi ngwá ahịa gị dị ukwuu, ha mere ka i jupụta nime ihe ike, i wee malite ime mmehie. M ga-achụpụ gị nugwu Chineke dị ka onye rụrụ arụ, m ga-ebibikwa gị, gị cherọb nke na-ekpuchite ihe, ka ị ghara ịnọkwa netiti nkume ndị ahụ na-acha ọkụ ọkụ.Obi gị wee dị mpako nihi ịma mma gị. I mere ka amamihe gị laa niyi nihi mma ị mara nke na-egbu maramara. M ga-atụda gị nala. M ga-edebe gị nihu ndị eze, ka ha na-ele gị anya.I merụwo ebe nsọ gị, nihi ọtụtụ njehie gị, nihi aghụghọ ị na-aghọ mgbe ị na-ere ngwá ahịa gị. M ga-emekwa ka ọkụ si netiti gị pụta. Ọ bụ ya ga-erepịa gị. M ga-emekwa ka ị bụrụ ntụ nelu ala nihu ndị niile na-ahụ gị.Ma ndị niile maara gị netiti ndị dị iche iche ga-ekporopụ anya na-ele gị. Ihe ụjọ mberede ga-abịakwasị gị, ị gaghị adịkwa ọzọ ruo mgbe ebighị ebi.Okwu Jehova wee ruo m ntị ọzọ, sị:Nwa nke mmadụ, chee ihu na Saịdọn, buo amụma ihe a ga-eme ya.Sị ya, Nke a bụ ihe Ọkaakaa Onyenwe anyị Jehova kwuru: Lee, m na-emegide gị, Saịdọn, a ga-enyekwa m otuto nime gị; ndị mmadụ ga-amarakwa na mụ onwe m bụ Jehova mgbe m mere ihe e kpere nikpe nime ya, e wee doo m nsọ nime ya.M ga-ezigakwa ọrịa na-efe efe nime ya, zigakwa ọbara nokporo ámá ya. Ndị e gburu egbu ga-ada nime ya site ná mma agha a ga-eji na-ebuso ya agha nakụkụ niile; ndị mmadụ ga-amarakwa na mụ onwe m bụ Jehova.Ụlọ Izrel agakwaghị enwe ajọ uke ma ọ bụ ogwu na-egbu mgbu nke si naka ndị niile gbara ha gburugburu, bụ ndị na-akwa ha emo; ndị mmadụ ga-amarakwa na mụ onwe m bụ Ọkaakaa Onyenwe unu bụ Jehova.Nke a bụ ihe Ọkaakaa Onyenwe anyị Jehova kwuru: Mgbe m ga-akpọkọta ụlọ Izrel site netiti ndị dị iche iche bụ ebe a chụsasịrị ha, a ga-edokwa m nsọ netiti ha nihu mba dị iche iche. Ha ga-anọkwa nala ha nke m nyere ohu m Jekọb.Ha ga-ebikwa na ya nobi iru ala, wuokwa ụlọ ma kụọ ubi vaịn, ha ga-ebikwa nobi iru ala mgbe m mere ihe e kpere nikpe nahụ ndị niile na-akwa ha emo gburugburu ha; ha ga-amarakwa na mụ onwe m bụ Jehova Chineke ha. 